Dilunc vie
dal 2012 inte aree di Gaillimh / Galway, in Irlande, a son cressudis
e a àn aromai passât lis cent, lis segnalazions par disservizis o
par dificoltâts intal acedi ai servizis publics in lenghe gaeliche.
Si trate di un numar ancjemò plui alt di chel che si veve vût intal
2011 e che al rapresente plui dal 14% di dutis lis segnalazions
rivadis al ufici dal comissari pe lenghe, Seán Ó Cuirreáin, che
nol à platât la sô preocupazion par cheste situazion e che al à
fat savê di vê za inviât une inchieste par lâ plui a fonts inte
cuistion. Galway al è il centri plui impuartant tra chei cjapâts
dentri tal Gaeltacht, o sei lis areis là che il gaelic al à ancjemò
une presince significative e là che la normative su la lenghe e je
plui fuarte.
Font:
Gaelport, 21/03/13
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn epo_Latn